Hvalastøðin við Áir er tann einasta eftir av teimum tilsamans 7 føroysku hvalastøðum, sum vórðu settar á stovn báðumegin 1900. Hvalastøðin við Áir varð sett á stovn í 1905, og er tann einasta av norskum uppruna, sum enn stendur uppi á norðara hálvu. Einans tríggjar hvalastøðir eru eftir av teimum til samans 214 hvalastøðum, sum norðmenn reistu fram við strondunum í øllum heimshøvunum. Ein er eftir í Albany í Australia, ein er á South Georgia í Suðuríshavnum–og síðani er tað hvalastøðin við Áir. Aðrar tjóðir høvdu eisini hvalastøðir, og onkrar teirra eru eisini varðveittar. Stórhvalaveiðan undir Føroyum var upprunaliga norsk áhugamál. Hvalastøðin við Áir er tann einasta eftir av teimum tilsamans 7 føroysku hvalastøðum, sum vórðu settar á stovn báðumegin 1900: 1894: Støðin á Gjánoyri, norðanfyri Streymin. Gavst í 1925. 1898: Støðin í Norðdepli. Gavst í 1920. 1901: Støðin í Funningsfirði. Gavst í 1925. 1901: Søðin í Lopra. Gavst í 1953. 1902: Støðin í Selvíkum. Gavst í 1912. 1902: Støðin á Signabø. Gavst í 1912. 1905: Støðin við Áir. Gavst í 1984. Støðin við Áir tók seinast ímóti stórhvali fyrst í 1980-árunum, men sum støð, ið framleiddi lýsi, turrfóður til útflutnings, seldi stórhvalatvøst til skip og tað føroyska húsarhaldið, helt hon uppat í 1958, hóast støðin var opin nøkur ár í 1960-og 1970-árunum.